FIGYELEM! A dokumentum az interneten keresztül nem szerkeszthető! Le kell tölteni és úgy lehet szerkeszteni.

**Csillagberek Waldorf Általános Iskola, Gimnázium és Alapfokú Művészeti Iskola (**[**www.csillagberek.hu**](http://www.csillagberek.hu/)**)**

**Beküldés címe: 1042 Budapest, Árpád út 161-163.**

**email: titkarsag@csillagberek.hu; tel:** **06-20/286-4231**

**JELENTKEZÉSI LAP ÉS FELVÉTELI KÉRELEM A 2025/2026. NEVELÉSI ÉVRE**

**1.** **OSZTÁLYBA**

Kérjük az adatokat ***gondosan, pontosan*** kitölteni!

A hiányosan beküldött jelentkezéseket nem áll módunkban befogadni!

|  |  |
| --- | --- |
| **Gyermek neve:**  |  |
| Születési helye, ideje: |   |
| Állampolgársága: |   |
| A gyermek oktatási azonosító száma: |   |
| Óvodájának neve, címe:  |   |
| Gyógyszerérzékenység: |   |
| Testvéreinek neve, születési éve:  |   |
| **Lakáscíme:** |  |
| Lakás telefonszáma: |   |
| Család e-mail címe: |   |
| **Édesanyja neve**:  |  |
| Leánykori neve: |   |
| Születési helye, ideje: |   |
| Foglalkozása: |   |
| Munkahelyének neve, címe: |   |
| Munkahelyének telefonszáma: |   |
| Mobil telefonszáma: |   |
| **Édesapa neve:**  |  |
| Születési helye, ideje: |   |
| Foglalkozása: |   |
| Munkahelyének neve, címe: |   |
| Munkahelyének telefonszáma: |   |
| Mobil telefonszáma: |   |
| **Gondviselő neve** (csak akkor kell kitölteni, ha nem az édesapa a gondviselő) |  |
| Születési helye, ideje: |   |
| Foglalkozása: |   |
| Munkahelyének neve, címe: |   |
| Munkahelyének telefonszáma: |   |
| Mobil telefonszáma: |   |
| **Jelentkezés dátuma:** |  |

**A jelentkezési lap mellé gyermekükről egy hónapnál nem régebbi, egész alakos fényképet, és egy családról készült fotót is mellékeljenek!**

Kérjük gyermekünk felvételét a Csillagberek Waldorf Iskolába.

.......................................... ...........................................

 anya aláírása gondviselő aláírása

**KÉRDÉSEK A GYERMEK FEJLŐDÉSÉNEK**

**BEMUTATÁSÁHOZ**

*Kedves Szülők!*

*Köszönjük szépen a bizalmatokat, hogy kezdeményezitek gyermeketek felvételét iskolánkba! Hogy felelősséggel vállalhassuk fel nevelését, minél alaposabban megismerhessük és megérthessük őt, kérünk benneteket, hogy az alábbi kérdések segítségével mutassátok be nekünk fejlődését, élettörténetét egy* ***összefüggő fogalmazásban****!*

*Az általatok leírt információkat tapintattal, bizalmasan kezeljük, és ítéletmentesen, az életutatok iránti szeretetteljes figyelemmel, tisztelettel olvassuk.*

*Köszönjük együttműködéseteket!*

**A várandósság, a születés körülményei**

Hogyan érkezett a gyermek? Hányadik terhességből, hányadik gyermekként jött a családba?

Az édesanya hogyan viselte a terhességet? Milyen volt az egészségi állapota? Előfordultak-e rendellenességek, nehézségek? Szükség volt-e tartós ágynyugalomra? Az édesapa hogyan élte meg a várandósság idejét?

Milyenek voltak a születés pontos körülményei? Hányadik hétre és hol született meg a gyermek? Voltak-e nehézségek a születés során? (pl.: koraszülés, császármetszés, szülésindítás, elhúzódó vagy rohamos lefolyás, vákuum, fogó, orvos által hasra gyakorolt nyomás, köldökzsinórral kapcsolatos probléma, érzéstelenítés…) Hogyan emlékeznek a szülők a szülésre? Milyen súllyal, hány centivel született a gyermek?

A gyermek újszülött osztályra került vagy anya mellett maradhatott? Volt-e bármilyen kezelésre szüksége a születés körül, illetve a kórházban tartózkodás idején? (pl.: lélegeztetés, élesztés, sárgaság, kék fény, vércsere.) Mennyi ideig maradtak a kórházban és milyen emlékei vannak az ott-tartózkodásról?

**Csecsemőkori fejlődés jellemzői (Az első életév története)**

Hogyan alkalmazkodott az otthoni körülményekhez a baba az első 6 hétben? Hol volt a pici helye? Hogy fogadta a család? Szopott-e, meddig, igény szerint-e? Hasfájással küzdöttek-e? Hogyan alakult a hozzátáplálás? Hogyan fogadta az új ízeket?

Első fogai mikor bújtak elő? Hogyan ért véget a szoptatás? Cumisüveget, cumit használtak-e, ujját szopta-e? Nyugodt vagy sírós volt-e? Hogyan tudták megnyugtatni? Éber volt vagy sokat alvó? Milyen alvási, altatási szokások alakultak ki? Hogyan fogadta a fürdetést, szerette-e a vizet?

Hogyan alakult a mozgásfejlődése? Mikor emelte a fejét? Mikor fordult hasra? Gurult-e? Volt-e járókája, pihenőszéke? Mikor kezdett hason kúszni, térden-tenyéren mászni, mennyi ideig? Mikor ült fel? (Ültették-e vagy magától tanult meg leülni vagy felülni?) Volt-e valami sajátos, emlékezetes mozgásformája a mozgásfejlődése során? Mikor állt fel, hogyan? Hogyan tanult meg járni? Mikor indult el önállóan? Sokat esett vagy magabiztos volt, hajtotta a vágy, vagy óvatos volt inkább? Meddig használtak babakocsit, esetleg holdkompot? Igényelte-e a ringatást, gyömöszölést?

Hogyan alakult a beszédfejlődése? Gőgicsélt, gagyogott-e? Mikor értette meg, amit kértek tőle? Babanyelvet használt-e?

Ha az édesanya az első 12 hónapra gondol, mi az a természeti kép, amely önkéntelenül felmerül benne?

**A kisgyermekkor időszaka (Az 1-3. életév története)**

Kivel töltötte az első 3 évét? Járt-e bölcsődébe? Ha igen, hány éves korától? Könnyen megszokta-e a közösséget, ha nem, akkor ez miben jelentkezett?

Milyen lakáskörülmények között élt ebben az időszakban? Hányan és kik laktak együtt ekkor? Hogyan illeszkedett be a testvérei közé? Mik voltak a kedvenc tevékenységei ekkor? Mikor lett szobatiszta, ágytiszta? Hogyan alakultak az alvási, étkezési szokásai? Allergiák jelentkeztek-e? Mikor tanult meg futni, lépcsőn járni, ugrálni? Használtak-e kismotort, futóbiciklit?

Hogyan alakult a beszédfejlődése? Mikor és mik voltak az első szavai? Mikor kezdett mondatokban beszélni? Emlékeznek-e a szülők, mikor mondta magára, hogy „én”? Milyen volt a beszédkésztetése: sokat vagy keveset szeretett beszélni? Hogyan értette meg a környezetében élők beszédét, a felnőttek kéréseit? Milyen volt az érzelmi élete? (pl.: Nyugodt, kiegyensúlyozott, derűs, érzékeny, félős, nagyon anyás/apás, sírós, kedveskedő, hisztis volt-e ekkor?) Hogyan fogadta az új ismerősöket, hogyan érezte magát otthonán kívül, új helyeken?

Mennyire igényelte az önállóságot vagy a segítséget? Miben jelentkezett ez? Megélték-e a „dac-korszakot”? Hogyan viselkedett ekkor a gyermek? Hogyan sikerült kezelni a helyzetet?

**Óvodáskor**

Jár-e óvodába? Hány éves korától? Hová jár óvodába, milyen típusú a csoport (pl.: azonos vagy vegyes életkorú, kétnyelvű, speciális programmal dolgozó), mennyi időt tölt ott naponta? Hogyan alakult a beszoktatás: szívesen járt, közömbös volt-e számára vagy kényszerként élte meg? Milyen a kapcsolata a társakkal és az óvónénikkel? Mi a szülők véleménye az óvodáról?

Mit csinál szívesen, ha otthon van? Mivel és mit játszik szívesen? Milyen játékszerek a kedvencei? Tud-e egyedül is játszani? Milyen a játéka: pl. kitartó, elmélyült, csapongó-minden érdekli, társakhoz kapcsolódó vagy magányos,stb.? Rajzol, fest, épít, barkácsol? Szeret-e, tud-e telefonon, számítógépen játszani? Ha igen, mennyi időt tölt el ezzel naponta? Bekapcsolódik-e szülei tevékenységeibe? Ha igen, melyekbe, kiébe? Kit utánoz a családban? Miben tűnik ez fel? Szeret-e tévét nézni? Ha igen, mikor, hol, mennyi ideig nézi naponta? Mik a kedvenc műsorai? Mennyi időt tölthet a szabadban, hol, mivel tölti ezt az időt? Milyen a kapcsolata a természettel, vannak-e körülötte állatok, növények? Milyen a kapcsolata az őt körülvevő tárgyakkal? (pl.: Hogyan tartja őket rendben, mennyire ügyesen bánik velük?)

Hogyan alakult a kezesség? Jobb vagy bal kezét használja-e gyakrabban? Önállósága öltözésben, tisztálkodásban, táplálkozásban? Tud-e cipzárt kezelni, gombolni, cipőt kötni, tisztán késsel - villával enni, ollóval bánni, stb.? Vannak-e állandó barátságai, hol ismerkedtek meg, hogyan tartja velük a kapcsolatot? Milyen a viszonya testvéreivel, családtagokkal, más felnőttekkel? Van-e otthon saját szobája vagy területe, ahol szabadon tevékenykedhet, ahova visszahúzódhat? Vannak-e otthoni rendszeres feladatai, hogyan viszonyul hozzájuk?

Hogyan alakul egy átlagos napja, egy hete? Jár-e különórákra, ha igen, mifélékre? Részt vett-e bármilyen mozgásfejlesztő foglalkozáson (Dévény-torna, TSMT, Alapozó terápia, INPP,stb.?)

Hogyan zajlik egy estéje? Milyenek ma az alvási szokásai? Hogyan, mikor, hol, kivel alszik el, milyen pózban alszik? Milyen az ágya? Szeret ki- vagy betakarózni? Átalussza az éjszakát, vagy felébred? Előfordul-e bepisilés? Emlékszik-e álmaira? Hogyan ébred, kipihent-e, mennyire fáradékony? Hogyan viselkedik, ha elfáradt?

Melyek a kedvenc ételei? Hányszor, mit eszik, mennyit iszik a nap folyamán? Vannak-e kis szertartások az étkezésekhez kapcsolódóan a család életében?

Okoz-e nehézséget a ruházkodásban a ruha anyaga, a címkék, a varrások? Szereti-e ha simogatják, megérintik? (pl.: Elfogadja, kezdeményezi, stb.?)

Szeret-e mozogni vagy inkább üldögélve játszik? Hogyan szeret ülni a földön, illetve a széken játék közben? (pl.: törökülésben, terpeszben, térdeit széttárva sarkai közé ül, vagy inkább fekve szeret játszani. A székre térdel, egyik lábát a székre téve ráül, lábait a szék lábára fonja vagy nincs efféle megfigyelhető jellegzetesség.)

Tud-e/szeret-e hintát hajtani, kétkerekűn biciklizni, rollerozni, labdázni? Szeret-e mászókázni, csúszdázni? Fáradékony vagy örökmozgó talán? Inkább óvatos, vagy gyakran megsérül? Szereti-e a vizet, jár-e úszni? Milyen a beszéde most? Volt-e, van-e beszédhibája, kezelték-e? Mennyire érthetően fejezi ki magát? Sokat, szívesen beszél-e vagy inkább visszahúzódó? Hogyan érti meg, amit kérnek tőle? Szoktak-e beszélgetni? Mesélnek-e neki? Ha igen, akkor ki, mikor, mit, szokott mesélni a gyermeknek? Van-e kedvenc meséje, ha van, melyik az?

**Változások az életkörülményekben**

Történt-e valamilyen jelentős változás, életesemény a családban a gyermek életútja során? Milyen hatással volt ez a gyermekre?

Előfordult-e eszméletvesztéssel járó állapot? Van-e bármilyen látással, hallással kapcsolatos problémája? Milyen gyakorisággal volt beteg csecsemő-, kisgyermek-, óvodáskorában? Átesett-e valamilyen fertőző gyermekbetegségen? Volt-e elhúzódó hurutos betegség, nátha, fülbetegség? Volt-e valamilyen komoly, hosszabb ideig tartó, kórházi kezelést igénylő betegsége? Egyedül vagy szülővel volt ott, mennyi ideig? Hogyan élte meg, emlékszik-e rá? Érte-e baleset? Volt-e, van-e krónikus betegsége? Szed-e valamilyen gyógyszert? (Ha igen kérjük írja le mit, és mióta?)

Járt-e már esetleg valamilyen a fejlődésére vonatkozó vizsgálaton? (pl.: logopédusnál, fejlesztő pedagógusnál, mozgásvizsgálaton, pszichológusnál, pszichiáternél, Pedagógiai Szakszolgálatnál, iskolaérettségi vizsgálaton.)

Ha járt, kérjük a szakértői véleményeket, zárójelentéseket a jelentkezéshez csatolni!

**Milyennek látják gyermeküket a szülők?**

Az alábbiak közül melyik írja le leginkább gyermekét?

- Szereti a kihívásokat, lobbanékony, hevesen reagál, ha akadályokba ütközik dühös lesz? Elszánt, szívesen birkózik nehézségekkel, vezérkedésre hajlamos?

- Vagy inkább érzékeny, csendes, visszahúzódó, félénk? Együttérző, segítőkész, alkalmazkodó? Az új helyzetektől idegenkedik? Hajlamos a szomorkodásra, önsajnálatra?

- Esetleg vidám, nyüzsgő, nyughatatlan, minden lében kanál? Nem szívesen foglalkozik hosszasan egy dologgal, igényli a változatosságot, társasági ember?

- Vagy inkább nyugodt, béketűrő, lassú mozgású? Nehéz kihozni a sodrából, ragaszkodik a megszokott dolgokhoz, rendszerető, nehéz kizökkenteni abból, amit csinál? Szereti a hasát, szívesen csipeget?

Van-e sajátos érdeklődési köre? Mi a szülők szerint a gyermek erőssége? Mi az, amiben támogatni kell őt?

Vannak-e a gyermek nevelésében a felnőtt számára felmerülő nehézségek? (pl.: nyugtalanság, félelem, szomorúság, agresszió, lassú fejlődés, körömrágás, fejfájás, hasfájás, különleges adottságok, stb.) Ha igen, milyen megoldási kísérleteik voltak a problémára, kértek-e segítséget? Hol, kitől, mit?

Milyen szokások jellemzik a családot a kívánt viselkedés elérése, illetve a nem kívánt korlátozása terén? Mivel lehet rá hatni leginkább?

**Családra vonatkozó kérdések**

Kikből áll jelenleg a család? Kik a gyermek életének fontos szereplői szűk családján kívül?

Mik azok a legfontosabb értékek, melyeket szeretnének átadni a szülők a gyermekeknek? Egyetértenek-e a szülők a gyermek nevelését illető kérdésekben vagy vannak eltérések a látásmódjukban? Mit látnak másként a szülők? Hogyan jellemezné családjukat, mik a kedvelt tevékenységeik az együtt töltött idő során?

Van-e még valami, amit a szülők fontosnak tartanak elmondani gyermekükről?.

Kérjük, írjátok le, miért szeretnétek, hogy gyermeketek Waldorf iskolában nevelkedjék? Milyen reményeitek, vagy esetleg félelmeitek vannak az iskolával, a pedagógiával kapcsolatban? Hogyan esett választásotok a mi iskolánkra?

**Nyilatkozunk, hogy a fentiekben közölt adatok a valóságnak megfelelnek, nyilvántartásba vételükhöz hozzájárulunk és kérjük azok bizalmas kezelését.**

**Kérjük gyermekünk felvételét a Csillagberek Waldorf Iskolába.**

 **Dátum, szülők aláírása**